# Anestesi

### Fra Wikipedia, den frie encyklopedi

Anestesi (fra gresk an- (nektelse) og aisthesis (αίσθησης), fornemmelse) er en metode for å gjøre hele eller deler av kroppen ufølsom for smerte. Dette gjøres med forskjellige bedøvelsesmidler (anestetika) avhengig av type bedøvelse. Det finnes tre hovedtyper av bedøvelse:

- Lokalbedøvelse
- Regionalbedøvelse (epidural/spinal)
- Narkose

## [rediger] Lokalbedøvelse

Lokalbedøvelse vil si at bare en mindre del av kroppen bedøves. Denne bedøvelsesformen brukes ofte ved tannbehandling og ved mindre kirurgiske inngrep. Det brukes som regel sprøyte for å gi lokalbedøvelse, men for eksempel ved gastroskopi brukes bedøvende krem for å bedøve svelget og spiserøret.

## [rediger] Regionalbedøvelse

Regionalbedøvelse innebærer at bedøvelsesmidler injiseres rundt ryggmargen eller store nerver slik at man skaper en midlertidig lammelse i hele området under injeksjonspunktet. Regionalbedøvelse brukes ofte ved fødsler og ved operasjoner i de nedre delene av kroppen. Denne bedøvelsesformen brukes mest hvis det er ønskelig at pasienten er våken, som for eksempel ved en fødsel der mor ønsker å være tilstede. Ellers er det vanligere med narkose. Epiduralbedøvelse brukes også sammen med narkose, for å gi smertelindring i dagene etter operasjonen. Dette kan redusere behovet for å gi sterke smertestillende midler som morfin intravenøst eller peroralt.

## [rediger] Narkose

Narkose innebærer at hele kroppen bedøves, hjernen inkludert. Pasienten er bevisstløs gjennom hele operasjonen. Denne metoden brukes når det skal opereres på steder hvor lokalbedøvelse er umulig. Barn får nesten alltid narkose, selv for små inngrep. Også voksne med angst legges i narkose, som for eksempel folk med sterk tannlegeskrekk. Narkose brukes også ved elektrosjokkbehandling. Ved en del hjerte- og lungelidelser prøver man å unngå narkose fordi det innebærer en større risiko for komplikasjoner.

Anestesi er et område innen anestesiologi.

Hentet fra «http://no.wikipedia.org../../../a/n/e/Anestesi.html»

Kategori: Anestesiologi

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- العربية
- Česky
- Dansk
- Deutsch
- English
- Español
- Esperanto
- Français
- Ido
- Bahasa Indonesia
- Italiano
- עברית
- Nederlands
- 日本語
- Polski
- Português
- Русский
- Simple English
- Suomi
- Svenska
- Türkçe
- 中文